
Nr. 1.998 din 23 martie 2022
RAPORTUL
compartimentului de resort din cadrul aparatul de specialitate al primarului comunei la proiectul de hotărâre privind aprobarea cooperării comunei Vulcana-Băi cu Filiala Județeană Dâmbovița a Societății Naționale de Cruce Roșie din România
Art. 136 alin. (8) lit. b) din Ordonanța de Urgență a Guvernului nr. 57/2019, cu completările ulterioare, prevede că: „Fiecare proiect de hotărâre înscris pe ordinea de zi a şedinţei consiliului local este supus dezbaterii numai dacă este însoţit de: rapoartele compartimentelor de resort din cadrul aparatului de specialitate al primarului”,

analizând temeiurile juridice, respectiv prevederile:

 a) art. 1 alin. (2), art. 3, art. 6-13, art. 75, art. 84, art. 85, art. 95 alin.(2), art.96, art. 98, art. 104 alin.(1) lit. k) art. 105 alin.(1), art. 106, art. 110 art. 129 alin. (1), alin. (2) lit. e) coroborat cu alin. (9) lit. a), art.197, art.198, art. 199, art. 200, art. 240 și art. 243, lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

b) art. 1 teza a II-a,  art. 8 și art. 11 lit. c) și lit. i) din Legea Societății Naționale de Cruce Roșie din România nr. 139/1995, cu modificările și completările ulterioare;

c) art. 35 alin. (1) din Legea nr. 273/2006 privind finanțele publice locale, cu modificările și completările ulterioare;
în vederea susţinerii persoanelor vulnerabile din punct de vedere social şi în caz de calamităţi/dezastre, pentru punerea în practică a politicilor de siguranţă şi suport social, aplicării programului de promovare a sănătăţii şi educaţie pentru sănătate şi acordarea de prim-ajutor în procesul instructiv-educativ, se impune colaborarea  dintre Comuna Vulcana-Băi şi Filiala Dâmboviţa  a Societăţii Naţionale de Cruce Roşie din România,

propunem adoptarea proiectului de hotărâre în forma prezentată de iniţiator.

                                                                                                               Întocmit:

                30 martie 2022                                                         
                                                                                                        Maria MOREANU
